**אוגדן נוסח 9 הנחיות ודגשים של מ"י לאוכלוסייה -והקלה בהגבלות איום הקורונה**

**מחלקת חירום/חטיבת המבצעים**

**-בלמ"ס-**

**סימוכין: 67496060**

**14 יולי 2020 נוסח מס' -9**

**אוגדן שאלות ותשובות משטרת-ישראל לאוכלוסייה**

**חידוד הנחיות ודגשי משטרת-ישראל לאוכלוסייה ובמרחב הציבורי**

**בהתאם לשינויים והקלות בתקש"ח**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **התקהלות מותרת** | **התקהלות מותרת:**   * בשטח פתוח – עד 20 אנשים. * במבנה – עד 20 אנשים (כולל בית תפילה). * **אזור מוגבל** – עד 10 אנשים (במבנה ובשטח פתוח), לוויה – עד 20. | **יועמ"ש מנהלת קורונה** |
| **אי עטיית מסיכה במקום שאינו מקום המגורים** | **חריגים שלגביהם לא חלה החובה:**   1. קטין מתחת לגיל 7. 2. אדם שמחמת מוגבלות נפשית, שכלית או רפואית מתקשה באופן משמעותי או נמנעת ממנו האפשרות לכסות את הפה ואת האף. 3. אדם המבצע פעילות ספורט. 4. אדם השוהה במקום סגור או מופרד בלא אדם נוסף, או אדם השוהה במקום כאמור עם אנשים הגרים באותו מקום איתו. 5. משתתף בשידור באמצעי תקשורת. 6. שני עובדים העובדים בקביעות בחדר אחד במקום עבודה. 7. חוף הים - על פי הנחיות משרד הבריאות, בעת שהייה על חוף הים ובכניסה לים אין חובת עטיית מסיכה, ובלבד שיש אפשרות ממשית לשמור על מרחק של 2 מטרים בין אדם לאדם (למעט אנשים הגרים באותו מקום). **יש חובה לעטות את המסכה בעת:** הליכה לשירותים, למזנון או למקום אחר המצוי בחוף הים. 8. הרצאה, שיעור או צורך אחר בדיבור או בפנים גלויות (לדוג': כאשר אדם אוכל, שותה או מעשן) - לפי הנחיות משרד הבריאות ניתן להוריד את המסכה לזמן הפעילות, בתנאי שהאדם הקרוב ביותר נמצא במרחק העולה על 2 מטר, או כאשר קיימת מחיצה מפלסטיק קשיח מעל לגובה הראש לפחות בין האנשים ו/או התלמידים. | **יועמ"ש מנהלת קורונה** |
| **חובת מחזיק/מפעיל מקום הפתוח לציבור בנוגע לעטיית מסיכות במקום** | **החובות**:   1. מניעת כניסת אדם למקום כשאינו עוטה מסיכה. 2. לא לתת שירות לאדם שלא עוטה מסיכה. 3. תליית מודעה בדבר חובת עטיית מסיכה במקום. | **יועמ"ש מנהלת קורונה** |

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **הפעלה או שהייה במקום/עסק אסורים, פירוט:** | **שהייה במתקן שעשועים המצוי בשטח ציבורי או במקומות שהפעלתם נאסרה**.  העסקים האסורים:   1. דיסקוטק. 2. פארק מים. 3. בית מרחץ. 4. פארק שעשועים. 5. לונה פארק. 6. מתקני שעשועים. 7. אולם או גן לשמחות ולאירועים. 8. מקום לעריכת מופעים וירידים. 9. בית קולנוע. 10. תיאטרון. 11. מוסד תרבות אחר למעט מוזאון. 12. בר ופאב ובכלל זה בר ופאב בבית מלון. | **יועמ"ש מנהלת קורונה** |
| **חדר כושר וסטודיו (החל 13/7/2020)** | **חדר כושר וסטודיו**   * 1. רשאים לפעול בהתאם להוראות ה**"תו הסגול"**   2. הפעלת מכון כושר ללא הגשת הצהרה/מבלי לקבוע או ליישם מנגנון להגבלת מס' הנכנסים למקום/מבלי לסמן מקומות לעמידה/מבלי להציב שלט לעניין שמירת מרחק – ייאכף וייקנס.   3. כמות השוהים המותרת: עד 20 אנשים, ככל שהמקום מאפשר מרחק של 2 מטרים בין אדם לאדם, ולא יותר מאדם אחד לכל 7 מ"ר – לפי המקל. | **יועמ"ש מנהלת קורונה** |
| **בריכות שחייה (למעט בריכת פעוטות)**  **(החל 13/7/2020)** | **בריכות שחייה (למעט בריכת פעוטות)**   * 1. רשאים לפעול בהתאם להוראות **ה"תו הסגול"**   2. הפעלת בריכת שחייה ללא הגשת הצהרה/מבלי לקבוע או ליישם מנגנון להגבלת מס' הנכנסים למקום/מבלי לסמן מקומות לעמידה/מבלי להציב שלט לעניין שמירת מרחק – ייאכף וייקנס.   3. **כמות השוהים המותרת**: עד 20 אנשים, ככל שהמקום מאפשר מרחק של 2 מטרים בין אדם לאדם ולא יותר מאדם אחד לכל 7 מ"ר – לפי המקל. בנוסף, במי הבריכה לא ישהו אנשים ביחס של יותר מאדם אחד לכל 6 מ"ר. | **יועמ"ש מנהלת קורונה** |

**דגשים לאזור מוגבל**

**(בכפוף להכרזה של ועדת השרים להגדרת "אזור מוגבל" במסגרת הטיפול בנגיף הקורונה)**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **איסור יציאה ממקום המגורים למטרה לא מותרת** | **המטרות שלשמן ניתן לצאת ממקום המגורים:**   1. הגעת עובד/מועמד לעבודה למקום עבודה וחזרה ממנו, הגעת עובד למקום עבודה לביצוע עבודות תחזוקה חיוניות ותיקונים דחופים וכן הסעת עובד למקום עבודה. 2. הצטיידות במזון, תרופות ומוצרים חיוניים וקבלת שירותים חיוניים. 3. קבלת שירות רפואי. 4. תרומת דם. 5. הפגנה. 6. הליך משפטי. 7. הגעה לכנסת. 8. טיפול במסגרת רווחה. 9. פעילות ספורט של יחיד, של יחיד עם אדם קבוע אחד בלבד או של אנשים הגרים באותו מקום. 10. יציאה ממקום מגורים של יחיד או של אנשים הגרים באותו מקום, לזמן קצר ולמרחק של עד 100 מטרים ממקום המגורים ולמרחב הציבורי 11. יציאה למקווה. 12. יציאה לתפילה, לוויה, ברית או חתונה. 13. יציאה לצורך סיוע רפואי לאדם אחר או סיוע לאדם עם קושי או מצוקה הדורשים סיוע 14. יציאה לפעילות מותרת לפי צו הגבלת מוסדות חינוך. 15. העברת קטין שהוריו חיים בנפרד על ידי אחד מהוריו לביתו של ההורה השני. 16. העברת קטין שההורה האחראי עליו נדרש לצאת לצורך חיוני ואין במקום המגורים אחראי שניתן להשאיר הקטין בהשגחתו. | **יועמ"ש מנהלת קורונה** |
| **פתיחת עסק אסור באזור מוגבל - ייאכף** | **העסקים האסורים**:  קניון (למעט סופרים, בתי מרקחת, חנויות היגיינה ומעבדות לתיקון מוצרי תקשורת ומחשבים), דיסקוטק, בר, פאב, אולם אירועים, מכון כושר, בריכת שחייה, פארק מים, גן חיות, ספארי, פינת חי, בית מרחץ, בית קולנוע, תיאטרון, ספריה, מוזאון ומוסד תרבות אחר, פארק שעשועים, לונה פארק, גני שעשועים ומתקני שעשועים, עסק לטיפול לא רפואי בגוף האדם, לרבות טיפולי רפואה אלטרנטיבית, מקום לעריכת מופעים וירידים, כלי שיט ציבורי, רכבל, שמורת טבע, גן לאומי, אתר מורשת ומקום שיש בו אטרקציה תיירותית, שוק קמעונאי וכן דוכן בשוק למעט חנויות בשוק המוכרות מזון, בתי מרחקת, חנויות אופטיקה, חנות היגיינה ומעבדות לתיקון מוצרי מחשבים ותקשורת. | **יועמ"ש מנהלת קורונה** |

**עמידה בהוראות 'התוו הסגול'**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **מסעדה** | **מס' שוהים המותר** - השטח הסגור מוגבל ל-20 אנשים והפתוח מוגבל ל-30 אנשים.  אי עמידה במגבלה של מספר השוהים המותר- עבירה של אי קביעת או יישום מנגנון להגבלת מס' הנכנסים למקום. | **יועמ"ש מנהלת קורונה** |
| **חנויות (אכיפה – חנות מעל 800 מ"ר)**  **(למעט חנות למכירת מזון, בית מרקחת, חנות היגיינה, חנות אופטיקה ומעבדה לתיקון מוצרי תקשורת ומחשבים)** | **מס' שוהים המותר** - לא יותר מ-20 אנשים, ככל ששטח המקום מאפשר שמירת מרחק של 2 מטרים לפחות בין אדם לאדם, ולא יותר מאדם לכל 7 מ"ר – לפי המקל. בחנויות גדולות, מעל 150 מ"ר - יש לחשב לפי לא יותר מאדם לכל 7 מ"ר.  אי עמידה במגבלה של מספר השוהים המותר- עבירה של אי קביעת או יישום מנגנון להגבלת מס' הנכנסים למקום | **יועמ"ש מנהלת קורונה** |
| **קניון** | **מס' שוהים המותר** - לא יותר מאדם לכל 7 מ"ר (כולל שטח המכירה בחנויות).  אי עמידה במגבלה של מספר השוהים המותר - עבירה של אי קביעת או יישום מנגנון להגבלת מס' הנכנסים למקום. | **יועמ"ש מנהלת קורונה** |
| **מספרה / עסק לטיפול יופי וקוסמטיקה** | **מס' שוהים המותר** - לא יותר מ- 20 אנשים ולא יותר מאדם לכל 7 מ"ר – לפי המקל.  אי עמידה במגבלה של מספר השוהים המותר - עבירה בגין אי קביעת או יישום מנגנון להגבלת מס' הנכנסים למקום. | **יועמ"ש מנהלת קורונה** |
| **הפעלת חדר כושר** | **מס' שוהים המותר** - לא יותר מ-20 אנשים ולא יותר מאדם לכל 7 מ"ר - לפי המקל.  אי עמידה במגבלה של מספר השוהים המותר - עבירה בגין אי קביעת או יישום מנגנון להגבלת מס' הנכנסים למקום. | **יועמ"ש מנהלת קורונה** |
| **בריכת שחייה (למעט בריכת פעוטות)** | **מס' שוהים המותר** - לא יותר מ-20 אנשים ולא יותר מאדם לכל 7 מ"ר - לפי המקל. בנוסף, במי הבריכה לא ישהו אנשים ביחס של יותר מאדם אחד לכל 6 מ"ר.  אי עמידה במגבלה של מספר השוהים המותר - עבירה בגין אי קביעת או יישום מנגנון להגבלת מס' הנכנסים למקום. | **יועמ"ש מנהלת קורונה** |
| **אטרקציה תיירותית** | **מס' שוהים המותר** - לא יותר מ-20 אנשים ולא יותר מאדם לכל 7 מ"ר - לפי המקל.  אי עמידה במגבלה של מספר השוהים המותר - עבירה בגין אי קביעת או יישום מנגנון להגבלת מס' הנכנסים למקום. | **יועמ"ש מנהלת קורונה** |

**מענה ודגשים לשאלות כלליות של הציבור**

|  |  |  |
| --- | --- | --- |
| **נושא/שאלה** | **תשובה** | **מקור/המשיב** |
| **מה הם ההגבלות על נסיעה ברכב פרטי?** | הגבלות מספר הנוסעים ברכב פרטי - עד שלושה נוסעים (נהג + שני נוסעים), למעט אנשים הגרים באותו מקום, כאשר אם ברכב יש יותר מספסל אחורי אחד, ניתן להסיע נוסע נוסף ובלבד שישב נוסע אחד בכל ספסל. חריג - נסיעה ברכב מעל 3 אנשים אפשרית במקרה של צורך חיוני. | **יועמ"ש מנהלת קורונה** |
| **פאב שהינו גם מסעדה** | עסק שהינו פאב ויש לו גם רישיון למסעדה וכולל ישיבה על הבר יידרש **להקפיד על תנאי התו הסגול** (ובדגש על שמירת מרחק בין היושבים). | **רמ"ד רישוי/חטיבת האבטחה** |
| **'לופט'** | **לופט'** - הינו במהותו אולם אירועים/ מועדון ולכן אסור להפעילו. | **רמ"ד רישוי/חטיבת האבטחה** |
| **דרייב אין – בחנייה גדלה והאורחים נשארים ברכב** | לעניין דרייב אין- **אין אישור גורף להפעלה**. אם ירצו יצטרכו **לפנות בבקשת היתר מיוחד ממשרד הבריאות**- פרופ' גרוטו. | **יועמ"ש חמ"ל משרד הבריאות** |
| **מתחם באולינג, האם מותר?** | באולינג נחשב מתקן שעשועים – **אסור**. | **יועמ"ש חמ"ל משרד הבריאות** |
| **הבהרה לגבי יציאה וכניסה באישור חריג מאזור מוגבל,**  **ומאזור מוגבל באיו"ש** | **כניסה ויציאה של תושב האזור המוגבל לצורך חיוני** אחר שאינו מופיע ברשימה (של משרד הבריאות), תתאפשר רק אם יש בידי התושב אישור של מי שהוסמך לכך **על ידי ראש רשות החירום הלאומית (רח"ל),** המכיר בצורך החיוני.  תושבי האזור המוגבל יוכלו לפנות לרח"ל לקבלת אישורים בהתאם לנוהל שרח"ל פרסמה.  **לגבי תושב באזור מוגבל באיו"ש** מתן האישורים למקרי יציאה וכניסה חריגים יהיה **באישור צה"ל- המנהל האזרחי (עובדים חיוניים וכו').** | **רמ"ד רישוי/חטיבת האבטחה** |

**על מנת לבלום את נגיף הקורונה, יש להמשיך להישמע להנחיות משרד הבריאות בדבר: שמירה על ריחוק פיזי, עטית מסכות במרחב הציבורי ושמירה על היגיינה.**

ריכזה כתבה וערכה:

**דליה סלומון**, רפ"ק

ר' תחום שת"פ ורשויות

**'זה בידיים שלנו, ביחד ננצח את נגיף הקורונה'**

**בברכה**.

**גל גלעד**, סנ"צ

רמ"ד חוסן והכוונת ואוכלוסייה

מחלקת חרום/חטיבת המבצעים

**לשירותכם: מוקד מידע משטרת-ישראל: 110, מוקד משרד הבריאות: 5400\*, מוקד מידע פקע"ר:104, מוקד מד"א:101, מוקד כב"ה:102**